Primul oraș din România în care primești un bilet de autobuz dacă reciclezi.
În schimbul a trei PET-uri, primești un bilet de autobuz. Constanța e primul oraș din România care implementează ideea. Proiectul "Schimbă PET-ul cu Biletul" s-a desfășurat vineri, 21 mai. Au fost cinci puncte de colectare pentru deșeuri reciclabile.
În Constanța, biletul de autobuz a costat astăzi trei sticle de plastic. Locuitorii și turiștii au circulat cu mijloacele de transport în comun în schimbul PET-urilor și a dozelor de aluminiu. E un proiect pilot, dar, dacă va avea succes, se va repeta în fiecare zi de vineri. Vineri au fost organizate cinci puncte de colectare."Trebuia să reciclăm 50% din fracția uscată și din păcate am reciclat mai puțin, motiv pentru care am primit și amendă", a spus Vergil Chițac, primarul Constanței."E o campnaie extraordinară. Este o încurajare pentru toți locuitorii din punct de vedere al protecției mediului", a spus un constănțean.Bilete de autobuz s-au dat și la Cluj, dar au fost plătite cu genuflexiuni. Ideea lansată în toamnă a avut super succes: s-au făcut peste un milion de genuflexiuni și în total, s-au economist 30.000 de euro. Banii nu au fost suportați de primărie, ci de sponsorii interesați să își asocieze imaginea cu acest proiect.